Seun ernstig beseer tydens rugbywedstrydArgieffoto ŉ Jong seun moes Saterdag met ŉ helikopter van ŉ skool in Brandfort in die Vrystaat na ŉ hospitaal in Bloemfontein geneem word nadat hy tydens ŉ rugbywedstryd ernstig beseer is. Russel Meiring, woordvoerder van ER24, het gesê paramedici was by die skool om mediese bystand te verleen toe hulle opmerk dat die speler hard geduik word. “Die seun het ŉ ernstige kopbesering opgedoen en was bewusteloos,” het Meiring gesê. Die seun is van die veld af gedra en behandel totdat die helikopter opgedaag het. Hy is van daar na die Rosepark-hospitaal geneem vir verdere behandeling.